{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Javno savjetovanje o Prijedlogu pravilnika o izmjenama i dopunama Pravilnika o dodacima na plaću djelatnih vojnih osoba"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Duxinjo ","PRAVILNIK O IZMJENAMA I DOPUNAMA PRAVILNIKA O DODACIMA NA PLAĆU DJELATNIH VOJNIH OSOBA","Poštovani !\nUočio sam da u prijedlogu novog “Pravilnika o dodacima na plaću DVO” nisu uvrštene odnosno prepoznate neke kategorije djelatnika InžP/pionirske bojne/pionirske satnije,u članku 4.\nDugogodišnji sam djelatnik Pionb/InžP sa iskustvom na poslovima razminiranja te bi htio ukazati na neke činjenice i predložiti moguće rješenje. \nSvi djelatnici Pionirske bojne certificirani za pirotehničara (posjeduju ovlast pirotehničara ili uvjerenje o položenom ispitu) do recesije 2012.g. imali su jedinstveni dodatak od 40% i 10% dnevni pirotehnički dodatak za rad na razminiranju.\nDolaskom recesije moralo se naći privremeno rješenje za smanjenje troškova, stoga su smanjeni dodatci zapovjedniku/zamjeniku  bojne, prvom dočasniku i operativnim časnicima  dočasnicima, a dnevni pirotehnički dodatak umanjen je svima sa  10% na 7%. što je  danas na snazi.\nIzlaskom novog zakona o razminiranju/protuminskom djelovanju uvodi se polaganje za voditelje skupina/radilišta i za nadzornike  koje pravilnik o dodacima na plaču ne prepoznaje.\nOd tada do danas pojavio se veliki odljev djelatnika iz Pionrske bojne.\nDa bi se pokušali zaustaviti negativan trend  i odljev iskusnog kadra predlažem Vam sljedeće: \n\nOSNOVNI PIROTEHNIČKI DODATAK\nKATEGORIJA  I II III IV\n                 %  50    45    40    20\n\nUstrojbena mjesta unutar InžP\n \nKATEGORIJA I Operativni časnici i dočasnici u Zapovjedništvu InžP/ pionirske bojne/satnije koji obavljaju poslove protuminskog djelovanja (voditelj pododsjeka, operativni časnik i operativni dočasnik),\nDVO u Vodu za uklanjanje eksplozivnih naprava.\n \nKATEGORIJA II Dočasnici i časnici u pionirskoj bojni/satniji InžP (osim  DVO u Vodu za uklanjanje eksplozivnih naprava).\n \nKATEGORIJA III Pioniri pirotehničari u pionirskoj bojni/satniji InžP.\n\nKATEGORIJA IV Djelatnici pionirske bojne/satnije InžP certificirani za pomočne djelatnike (log. Dč).\n\nObrazloženje  prijedloga dodataka\n\nKategorija I\nOperativni časnici i dočasnici u Zapovjedništvu InžP/ pionirske bojne/satnije koji obavljaju poslove protuminskog djelovanja (voditelj pododsjeka, operativni časnik i operativni dočasnik),\nDjelatnici koji su položili ispit za pirotehničara (posjeduju ovlast pirotehničara ili rješenje), također su položili i ispit za voditelja radilišta (operativni dočasnici/ dočasnik za kontrolu kvalitete) ili za Nadzornika (operativni časnik/časnik za kontrolu kvalitete).\n Navedene  osobe su direktno vezane uz razminiranje (opći, dopunski i tehnički izvid, izrada projektne dokumentacije, uvođenje voditelja radilišta u novi projekt nadzor kvalitete radova razminiranja za vrijeme provedbe radova i završni nadzor, te imaju veliku odgovornost u procjeni rizika i troškova koji će nastati prilikom provedbe pojedinačnih zadaća.\nPravilnik o dodacima na plaću ih ne prepoznaje adekvatno\n\n  DVO u Vodu za uklanjanje eksplozivnih naprava\nRječ je o specialnoj postrojbi unutar pionirske bojne/satnije InžP koja se bavi visoko rizičnijim zadaćama od razminiranja koje i sami provode.\n Djelatnici voda za uklanjanje eksplozivnih naprava su iskusni pirotehničari (vojnici, dočasnici i časnici) obučavani i višestruko certificirani po specijalnostima te rade sa vrlo skupom opremom (vozila posebne namjene, roboti,rengen itd).\n Pravilnik o dodacima na plaću ih ne prepoznaje\n\n Kategorija II\nDočasnici i časnici u pionirskoj bojni/satniji InžP (osim  DVO u Vodu za uklanjanje eksplozivnih naprava)\nOvdje je rječ o  časnicima i dočasnicima u pionirskoj satniji InžP (zapovjednicima satnije, vodova i desetina) koji uz položen pirotehnički ispit imaju i položen ispit za voditelja skupine/radilišta. Navedeni djelatnici su također direktno vezani uz provedbu zadaća razminiranja te imaju odgovornost i brigu o ljudima tehnici i dokumentaciji koja se vodi na razminiranju.\n Pravilnik o dodacima na plaću ih ne prepoznaje\n\nKategorija III\nPioniri pirotehničari u pionirskoj satniji InžP\nDVO koje su položile ispit za pionira/pirotehničara u pionirskoj bojni/satniji InžP\nPravilnik o dodacima na plaću ih prepoznaje\n\nKategorija IV\nDjelatnici Pionirske bojne/ satnije InžP certificirani za pomočne djelatnike (log. dč)\nZakon o protuminskom djelovanju predvidio je pomočne djelatnike pa tako i u Pionirskoj bojni/satniji postoji dio djelatnika koji se mogu svrstati u tu kategoriju.\nLogistički dočasnik/ci koji su indirektno vezani za poslove razminiranja, (vođenje skladišta na terenu, nabava i dostava  neophodnih sredstava za rad pirotehničara i funkcioniranje terena, osiguranje prilikom uništavanja i sl.) uz navedeno i duže vrlo vrijednu opremu (vod za uklanjanje eksplozivnih naprava).\nPravilnik o dodacima na plaću ih ne prepoznaje.","Primljeno na znanje","Nositelj izrade pravilnika razmotrio je primjedbu, ostaje kod svog prijedloga članka ovog pravilnika."]